Motî:lavasse - Wikipedia

# Motî:lavasse

### Èn årtike di Wikipedia.

lavasse [o.n. u f.n.]

1. grosse plouve, k' arive tot d' on côp. Il a toumé on fameus lavasse. Nos estans rarivés tot trimpés d' l' etermint; nos avans atrapé ene di ces lavasses (P. Defagne). Dj' a yeu ene lavasse so mes rins et dji so tot crou (F. Deprêtre et N. Nopère). On dit eto: walêye, drache, laverdêye, lavêye; loukîz a: houzea F. averse, ondée, pluie subite, pluie torrentielle. >> ploure a lavasse: ploure foirt. F. à verse. >> esse racoyî del lavasse: atraper ene walêye so s' dos.

2. grande air. C' est on lavasse, on vint ki passe, k' a rtourné l' paraplouve (E. Dethier).

3. broûs, graevetes apoirtés pa ene foite plouve. F. alluvion, pierraille.

4. volêye di rprotches. Li mere brait bén roes K' on fwait des passe-droet Et l' mwaisse riçût ene lavasse (J. Fournal).

5. tene sope, tene såce. C' esteut del lavasse, leu sope, mins cwand t' as fwin… F. brouet clair.

| a lavasse [advierbire] a make. F. en foison, en abondance, en pagaille.

- Dipus d' racsegnes so les lavasses (grossès plouves).

Prin del pådje «http://wa.wikipedia.org../../../l/a/v/Mot%C3%AE%7Elavasse.html»

##### Views

- Årtike
- Copene
- Modêye d' asteure

##### Cweri